Søndag blev februar til marts, og dermed er det ifølge kalenderen officielt blevet forår. Og selvom temperaturerne stadig holder sig i den lave ende, er månedsskiftet god grund til at få ryddet op i sommerhuset og købt ind af blomster og grill-udstyr. - Nu gider jeg ikke se på det mere, siger Kim Pedersen, mens han er i gang med at save juletræet op til pindebrænde i familiens sommerhus i Hune. I butikkerne mærker ekspedienterne også, at kunderne har fået forårsfornemmelser. - Vi har rigtigt travlt, og det er dejligt - folk er virkelig kommet ud af hullerne, siger Tommy Lehmann, der er sælger ved Trægården i Kaas, hvor der bliver langet robotplæneklippere, grilludstyr og blomster over disken.

Referat:
Officielt er det nu marts og forår, og for mange betyder det ekstra arbejde med at gøre klar til varmere tider.